b'\n_START_ARTICLE_\nJosip Ku\xc5\xa1ar\n_START_SECTION_\n\xc5\xbdivljenje\n_START_PARAGRAPH_\nJosip Ku\xc5\xa1ar se je rodil 9. marca 1838 v Ljubljani. Po o\xc4\x8detu je podedoval \xc5\xbeitno trgovino v Ljubljani in v Dom\xc5\xbealah ustanovil mlin. Opravljal je \xc5\xa1tevilne politi\xc4\x8dne funkcije: ljubljanski ob\xc4\x8dinski svetnik (1882\xe2\x80\x931884); predsednik trgovske in obrtne zbornice (1881\xe2\x80\x931888, 1900\xe2\x80\x931902), katero je zastopal v kranjskem de\xc5\xbeelnem zboru. Prvo izvolitev 1883 je zavrnil v korist grofa Thurna, poslanec v de\xc5\xbeelnem zboru je bil 1888 in 1900-1902. V letih 1891\xe2\x88\x921900 je bil poslanec v dr\xc5\xbeavnem zboru, kjer je 1893 izstopil z drugimi iz Hohenwartovega kluba._NEWLINE_V dr\xc5\xbeavnem zboru se je zavzemal za lokalne ljubljanske interese, za ponovno delovanje gimnazije v Kranju, zahteval, naj dobita Ljubljana in trgovska in obrtna zbornica vsak po enega dr\xc5\xbeavnozborskega poslanca mesto namesto enega skupnega._NEWLINE_Aktivno je deloval v dru\xc5\xa1tvu Sokolu. Umrl je 12. januarja 1902 v Dom\xc5\xbealah. Pokopan je v Ljubljani.'